**BIOΓΡΑΦΙΚΟ ΣΩΤΗΡΗ ΜΟΥΣΟΥΡΗ**

Ο Δρ **Σωτήρης Μουσούρης** , με καταγωγή από Θράκη και Κεφαλονιά, πτυχιούχος **Νομικής και Πολιτικών και Οικονομικών Επιστημών του Καποδιστριακού Πανεπιστημίου**, υπότροφος Fulbright συνέχισε μεταπτυχιακές σπουδές στη Βοστώνη, αποκτώντας **διδακτορικό** από το **Harvard Business School**.

Από το 1966 ως το 1995 υπηρέτησε στον **Οργανισμό Ηνωμένων Εθνών** στην Νέα Υόρκη – ενδιάμεσα χρημάτισε το 1981-82 **Υποδιοικητής ΕΤΒΑ** στην Ελλάδα-- ως οικονομολόγος (σχέδιο Κοινής Αγοράς Δυτικής Αφρικής, έρευνα και κώδικας συμπεριφοράς πολυεθνικών επιχειρήσεων, κ.α.) και για 12 χρόνια **Επίκουρος Γενικός Γραμματέας ( Assistant Secretary General)** διευθύνοντας οικονομικούς και πολιτικούς τομείς της Γραμματείας: Οικονομικό και Κοινωνικό Συμβούλιο ( ECOSOC), συντονισμός συστήματος ΟΗΕ, διεθνείς διασκέψεις, Κέντρο εναντίον του Απαρτχάιντ, Τμήμα Πολιτικών Υποθέσεων και Προσωπικός Απεσταλμένος του Γενικού Γραμματέα για το Αφγανιστάν και Πακιστάν και Συντονιστής Ανθρωπιστικής Βοήθειας για το Αφγανιστάν(1992-95)

Στην Ελλάδα ήταν ο πρώτος **πρόεδρος του Οργανισμού Ανέγερσης Νέου ΜουσείουΑκρόπολης (** 1995-2000**)** μέλος της ιδρυτικής Διοικούσας Επιτροπής του **Ανοικτού Πανεπιστημίου**. ειδικός σύμβουλος και εκπρόσωπος του **Υπουργού Εξωτερικών**, ιδρυτής και μέχρι σήμερα Πρόεδρος **του Ελληνοαφρικανικού Επιμελητηρίου Εμπορίου και Ανάπτυξης**, Γενικός Γραμματέας του Ιδρύματος Μαραγκοπούλου για τα **Δικαιώματα του Ανθρώπου**, και Πρόεδρος ή μέλος Δ.Σ. ινστιτούτων και ιδρυμάτων πολιτιστικών και πολιτικοοικονομικών θεμάτων. Επίτιμος **διδάκτωρ του Αριστοτελείου και του Πανεπιστημίου Πελοποννήσου**, τιμήθηκε με ανώτατο παράσημο της ΝοτίουΑφρικής για την συμβολή του στην **κατάργηση του απαρτχάιντ και στηνανάπτυξη της Αφρικής**. Συγγραφέας **«Αφγανιστάν .. και ξαφνικά οι Ταλιμπάν**» ( 2019) και πολλών δημοσιεύσεων για τον ΟΗΕ, ανάπτυξη, διεθνείς σχέσεις, ανθρώπινα δικαιώματα κ.α. Τιμήθηκε από την Πρόεδρο Δημοκρατίας στις 26-9-2021 με το Αριστείο «Ιωάννη Καποδίστρια».

-------------------